Ego Hugo, dux Burgundię, notum facimus universis presentes litteras inspecturis quod cum pax facta esset inter me et Galcherum, dominum Commercerii et filios suos, et dictus Galcherus et dicti filii sui, scilicet Symon et Guillermus, transeunt in homagium meum, ego promisi dicto Galchero vel heredibus suis usque ad festum beati Remigii proximo venturum et Castrum Villani usque ad Pascha sequens, et idem Gualcherius dicta castra a me recepit jurabilia et reddibilia; et ego terram dicti Galcheri reddidi ei sicut eam tenebat, excepta calderiam de Salinis, quam calderiam ipse et filii suiposuerunt in voluntate mea, et de dictis castris reddendis dictis terminis dedi eidem Galchero plegios venerabilem patrem Robertum, Lingonensem episcopum, et dominam et matrem meam, et Guillermum de Vergeio, avunculum meum. Sunt autem dicta castra jurabilia et reddibilia michi hoc modo quod post quadraginta dies post essorium meum teneor illa reddere ita munita sicut ea invenero, excepto forragio. Venerunt autem filii dicti Galcherii in homagium meum ligium, scilicet Symon et Guillermus, hoc modo quod ille qui tenebit dicta castra erit homo meus ligius contra omnes, et alius erit ab homagio meo liberatus. Et est sciendum quod ego feoda dictorum castrorum non possum ponere extra manum meam vel heredum meorum, nec ego nec heredes mei possumus retinere homines dicti Galcheri vel heredum suorum. In cujus rei testimonium presentem paginam sigillo meo confirmavi. Datum apud Mirebellum super Besuam anno gratie millesimo ducentesimo tricesimo sexto die festo beati Egidii, prima die septembris.